ddrg/super_eurlex huggingface dataset:
(14)

A Bizottság megvizsgálta és ellenőrizte az uniós érdek tekintetében kárt okozó dömping ideiglenes megállapításához szükséges valamennyi információt. A következő vállalatok telephelyén került sor ellenőrző látogatásra: Uniós gyártók — CUKI Cofresco SPA, Volpiano (TO), Olaszország; — Fora Folienfabrik GmbH, Radolfzell, Németország; — ITS BV, Apeldoorn, Hollandia; — SPHERE Group, Párizs, Franciaország. Kínai exportáló gyártók — CeDo Shanghai Co. Ltd., Shanghai; — Ningbo Favoured Commodity Co. Ltd., Ningbo; — Ningbo Times Co. Ltd., Ningbo; — Shanghai Blue Diamond Co. Ltd., Shanghai. Kapcsolatban álló uniós importőr — CeDo Limited, Telford, Egyesült Királyság. Törökországi (analóg országbeli) gyártó — Sedat Tahir Ltd., Ankara
Közös álláspont

(1995. szeptember 19.)

amelyet a Tanács az Európai Unióról szóló szerződés J.2. cikke alapján fogadott el, a Jugoszláv Szövetségi Köztársasággal (Szerbia és Montenegró) folytatott kereskedelemben érvényesülő bizonyos korlátozások felfüggesztésének kiterjesztéséről

(95/378/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak J.2. cikkére,

tekintettel az Egyesült Nemzetek Biztonsági Tanácsa 1994. szeptember 23-án, 1995. január 12-én, 1995. április 21-én, 1995. július 5-én illetőleg 1995. szeptember 15-én elfogadott 943. (1994), 970. (1995), 988. (1995), 1003. (1995), illetőleg 1015. (1995) számú határozatára,

ELFOGADTA A KÖVETKEZŐ KÖZÖS ÁLLÁSPONTOT:

1. cikk

Az Egyesült Nemzetek Biztonsági Tanácsa által 1994. szeptember 23-án, 1995. január 12-én, 1995. április 21-én, 1995. július 5-én, illetőleg 1995. szeptember 15-én elfogadott 943. (1994), 970. (1995), 988. (1995), 1003. (1995), illetőleg 1015. (1995) számú határozattal összhangban a Jugoszláv Szövetségi Köztársasággal (Szerbia és Montenegró) folytatott kereskedelemben érvényesülő bizonyos korlátozások felfüggesztését meghosszabbítják.

2. cikk

Ezt a közös álláspontot a Hivatalos Lapban ki kell hirdetni.

Kelt Brüsszelben, 1995. szeptember 19-én.

a Tanács részéről

az elnök

J. Solana

--------------------------------------------------
A Tanács közös álláspontja

(1999 . szeptember 3.)

a kőolaj és kőolajtermékek Jugoszláv Szövetségi Köztársaságba (JSZK) történő szállításának és értékesítésének tilalmáról szóló 1999/273/KKBP közös álláspont, valamint a Jugoszláv Szövetségi Köztársasággal szemben hozott további megszorító intézkedésekről szóló 1999/318/KKBP közös álláspont módosításáról

(1999/604/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak 15. cikkére,

mivel:

(1) 1999. április 23-án a Tanács elfogadta a kőolaj és kőolajtermékek Jugoszláv Szövetségi Köztársaságba történő szállításának és értékesítésének tilalmáról szóló 1999/273/KKBP közös álláspontot [1], 1999. május 10-én pedig a Jugoszláv Szövetségi Köztársasággal szemben hozott további megszorító intézkedésekről szóló 1999/318/KKBP közös álláspontot [2];

(2) 1999. július 19-én a Tanács emlékeztetett a Djukanovic elnök vezette demokratikusan megválasztott montenegrói kormány, valamint a Montenegrói Köztársaság politikai és gazdasági reformprogramjának támogatására, és kihangsúlyozta annak szükségességét, hogy Koszovót és Montenegrót mielőbb mentesítsék az olajembargó és az egyéb szankciók alól;

(3) Az 1999/273/KKBP közös álláspont 1. cikkét és az 1999/318/KKBP közös álláspont 4. cikkét ennek megfelelően módosítani kell.

(4) Az Európai Unió fontosnak tartja a közép- és kelet-európai társult országok, valamint Ciprus, Málta és az EFTA-tagországok csatlakozását e közös állásponthoz, a lehető legnagyobb hatás elérése érdekében.

(5) Ennek megfelelően gyors közösségi fellépésre van szükség az alább felsorolt intézkedések végrehajtása érdekében,

ELFOGADTA EZT A KÖZÖS ÁLLÁSPONTOT:

1. cikk

Az 1999/273/KKBP közös álláspont 1. cikke a következő bekezdéssel egészül ki:

"(3) Az (1) bekezdésben említett tilalmat, e cikk a Jugoszláv Szövetségi Köztársaság egyéb részeire történő alkalmazásának sérelme nélkül, nem kell alkalmazni a kőolaj és kőolajtermékek Koszovó tartományba és a Montenegrói Köztársaságba történő szállítására és értékesítésére, ha azok célja a Montenegróban vagy Koszovóban végzett, illetve onnan irányított tevékenység."

2. cikk

Az 1999/318/KKBP közös álláspont 4. cikke a következő bekezdéssel egészül ki:

"A fent említett tilalmat, e cikk a Jugoszláv Szövetségi Köztársaság egyéb részeire történő alkalmazásának sérelme nélkül, nem kell alkalmazni a Közösség és a Montenegrói Köztársaság vagy Koszovó tartomány közötti, nem jugoszláv légifuvarozó, illetve montenegrói légitársaság által üzemeltetett kereskedelmi vagy magáncélú légi járatokra."

3. cikk

Az elnökség felkéri a közép- és kelet-európai társult országokat, valamint Ciprust, Máltát, és az EFTA-tagokat, hogy csatlakozzanak e közös állásponthoz.

4. cikk

Ez a közös álláspont az elfogadásának napján lép hatályba.

5. cikk

Ezt a közös álláspontot a Hivatalos Lapban ki kell hirdetni.

Kelt Brüsszelben, 1999. szeptember 3-án.

a Tanács részéről

az elnök

T. Halonen

[1] HL L 108., 1999.4.27., 1. o.

[2] HL L 123., 1999.5.13., 1. o

--------------------------------------------------
Az Európai Tanács 2003/897/KKBP közös stratégiája

(2003. december 12.)

az Ukrajnáról szóló 1999/877/KKBP közös stratégiának az alkalmazási időszak meghosszabbítása tekintetében történő módosításáról

AZ EURÓPAI TANÁCS,

tekintettel az Európai Unióról szóló szerződésre, és különösen annak 13. cikke (2) bekezdésére,

tekintettel a Tanács ajánlására,

mivel:

(1) Az Európai Unió Ukrajnáról szóló, 1999. december 11-i 1999/877/KKBP közös stratégiája [1] 2003. december 23-án lejár.

(2) A felek úgy ítélik meg, hogy alkalmazása időszakának meghosszabbítása érdekében módosítani kell az 1999/877/KKBP közös stratégiát,

ELFOGADTA EZT A KÖZÖS STRATÉGIÁT:

Egyetlen cikk

Az 1999/877/KKBP közös stratégia IV. részében az "Időtartam" című első pont helyébe a következő szöveg lép:

"(67) Ezt a közös stratégiát 2004. december 23-ig kell alkalmazni. A Tanács ajánlására az Európai Tanács meghosszabbíthatja, felülvizsgálhatja és szükség esetén kiigazíthatja azt."

Ezt a közös stratégiát az Európai Unió Hivatalos Lapjában ki kell hirdetni.

Kelt Brüsszelben, 2003. december 12-én.

a Tanács részéről

az elnök

S. Berlusconi

[1] HL L 331., 1999.12.23., 1. o.

--------------------------------------------------
5.

A 8. cikk helyébe a következő szöveg lép: „8. cikk Politikai ellenőrzés és stratégiai irányítás (1) A Tanács felügyeletével a PBB gyakorolja a misszió politikai ellenőrzését és stratégiai vezetését. A Tanács felhatalmazza a PBB-t, hogy e célból az Európai Unióról szóló szerződés 25. cikkének megfelelően hozza meg a vonatkozó határozatokat. E felhatalmazás az OPLAN módosítására is vonatkozik. Ezen felül magában foglalja a misszióvezető kinevezésére vonatkozó későbbi döntések meghozatalához szükséges hatásköröket is. A misszió céljaival és befejezésével kapcsolatos döntéshozatali hatáskör továbbra is a Tanácsot illeti meg. (2) A PBB rendszeres időközönként jelentést tesz a Tanácsnak. (3) A PBB rendszeresen és igény szerint jelentést kap a polgári műveleti parancsnoktól és a misszióvezetőtől a felelősségi körükbe tartozó kérdésekről.”
A Tanács jogi aktusa

(1996. szeptember 27.)

az Európai Közösségek pénzügyi érdekeinek védelméről szóló egyezményhez csatolt jegyzőkönyv létrehozásáról

(96/C 313/02)

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak K.3. cikke (2) bekezdésének c) pontjára,

mivel, az Unió céljainak megvalósítása érdekében, a tagállamok a Szerződés VI. címében előírt együttműködés körébe tartozó közös érdekeket érintő ügynek tekintik az Európai Közösségek pénzügyi érdekeit sértő bűncselekmények elleni küzdelmet;

ÚGY HATÁROZOTT, hogy a jegyzőkönyv, amelynek szövegét a melléklet tartalmazza, és amelyet az Unió tagállamai kormányainak képviselői a mai napon aláírtak, létrejön;

AJÁNLJA a tagállamoknak, hogy az egyezményt alkotmányos követelményeiknek megfelelően fogadják el.

Kelt Brüsszelben, 1996. szeptember 27-én.

a Tanács részéről

az elnök

M. Lowry

--------------------------------------------------
A Tanács kerethatározata

(2001. december 6.)

az euró bevezetésével kapcsolatos pénzhamisítás elleni, büntetőjogi és egyéb szankciókkal megvalósuló védelem megerősítéséről szóló 2000/383/IB kerethatározat módosításáról

(2001/888/IB)

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak 31. cikke e) pontjára és 34. cikke (2) bekezdésének b) pontjára,

tekintettel a Svéd Királyság kezdeményezésére [1],

tekintettel az Európai Parlament véleményére,

mivel:

(1) A Tanács 2000. május 29-én elfogadta az euró bevezetésével kapcsolatos pénzhamisítás elleni büntetőjogi és egyéb szankciókkal megvalósuló védelem megerősítéséről szóló 2000/383/IB kerethatározatot [2].

(2) A 2000/383/IB kerethatározatban foglalt intézkedéseket ki kell egészíteni az abban a kerethatározatban foglalt bűncselekményekkel kapcsolatosan a visszaesés elismerésére vonatkozó rendelkezéssel,

ELFOGADTA EZT A KERETHATÁROZATOT:

1. cikk

A 2000/383/IB kerethatározat 9. cikke a következő cikkel egészül ki:

"9a. cikk

A visszaesés elismerése

Minden tagállam elismeri a visszaesés elvét a saját nemzeti jogában szabályozott feltételek szerint, és ugyanezen feltételek szerint elismeri az e kerethatározat 3–5. cikkében említett bűncselekmény vagy az egyezmény 3. cikkében említett bűncselekmény miatt egy másik tagállamban hozott jogerős ítéletet a visszaesés megállapítása céljából, a hamisított pénznemre való tekintet nélkül."

2. cikk

Végrehajtás

(1) A tagállamok meghozzák azokat az intézkedéseket, amelyek szükségesek ahhoz, hogy ennek a kerethatározatnak 2002. december 31-ig megfeleljenek.

(2) A tagállamok 2002. december 31-ig eljuttatják a Tanács Főtitkárságának, a Bizottságnak és az Európai Központi Banknak azoknak a rendelkezéseknek a szövegét, amelyekkel az e kerethatározatból fakadó kötelezettségeket nemzeti jogukba átültetik.

3. cikk

Hatálybalépés

Ez a kerethatározat az Európai Közösségek Hivatalos Lapjában való kihirdetésének napján lép hatályba.

Kelt Brüsszelben, 2001. december 6-án.

a Tanács részéről

az elnök

M. Verwilghen

[1] HL C 225., 2001.8.10., 9. o.

[2] HL L 140., 2000.6.14., 1. o.

--------------------------------------------------
A Tanács 423/67/EGK, 6/67/Euratom rendelete

(1967. július 25.)

az EGK és az EAK Bizottsága, valamint a Főhatóság az Európai Közösségek egységes Bizottságának tagjaivá ki nem nevezett tagjainak járandóságairól

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló, 1965. április 8-án Brüsszelben aláírt szerződésre [1], és különösen annak 34. cikkére,

mivel a Tanács feladata, hogy meghatározza a Főhatóság, valamint az Európai Gazdasági Közösség és az Európai Atomenergia-közösség Bizottsága olyan egykori tagjainak a járandóságait, akiket hivataluk megszűnését követően nem neveztek ki a Bizottság tagjaivá,

ELFOGADTA EZT A RENDELETET:

1. cikk

A Főhatóságnak, valamint az Európai Gazdasági Közösség és az Európai Atomenergia-közösség Bizottságának olyan egykori tagjai, akiket – miután az Európai Közösségek egységes Tanácsának és egységes Bizottságának létrehozásáról szóló, 1965. április 8-án Brüsszelben aláírt szerződés 32. cikke alapján megszűnt a hivataluk – nem neveztek ki az egységes Bizottság tagjaivá, 1967. augusztus 1-től 1967. december 31-ig az 1967. július 25-i 422/67/EGK, 5/67/Euratom tanácsi rendelet [2] 2. és 3. cikkében, valamint 4. cikkének (1) bekezdésében meghatározott alapilletményre, családi támogatásokra és lakhatási támogatásra jogosultak.

Ha ezen időszak alatt az érintett személy új jövedelemszerző tevékenységbe kezd, akkor a fent meghatározott járandóságokból le kell vonni a bruttó (azaz az adók levonása előtti) havi javadalmazását. Az 1967. július 25-i 422/67/EGK, 5/67/Euratom tanácsi rendelet 7. cikke (3) bekezdése második mondatának, valamint 7. cikke (4) bekezdésének rendelkezéseit megfelelően alkalmazzák.

2. cikk

A Főhatóságnak, valamint az Európai Gazdasági Közösség és az Európai Atomenergia-közösség Bizottságának az 1. cikkben említett egykori tagjaira a 422/67/EGK, 5/67/Euratom rendelet 5., 11., 12., 13., 15., 17., 18., 19. és 21. cikkének rendelkezéseit kell alkalmazni; a fenti rendelet 7., 8. és 9. cikkének rendelkezéseit 1968. január 1-től kell rájuk alkalmazni, a 14. cikk rendelkezéseit pedig 1967. július 6-tól 1967. december 31-ig megfelelően alkalmazzák.

Az átmeneti juttatás és a nyugdíjjogosultság kiszámításakor figyelembe kell venni azt az időszakot, amely alatt az 1. cikkben meghatározott fizetést teljesítik.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1967. július 25-én.

a Tanács részéről

az elnök

Fr. Neef

[1] HL 152., 1967.7.13., 2. o.

[2] HL 187., 1967.8.8., 1. o.

--------------------------------------------------
A Bizottság 538/70/EGK rendelete

(1970. március 23.)

a 315/68/EGK rendeletnek az Anemone coronaria mérete tekintetében történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az élő fák és egyéb növények, hagymák, gyökerek és hasonló részek, vágott virágok és lombdíszek piacának közös szervezésének létrehozásáról szóló, 1968. február 27-i 234/68/EGK tanácsi rendeletre [1] és különösen annak 4. cikkére,

mivel egy kísérleti állomás által végzett kísérletek azt mutatták, hogy a jelenlegi termesztési technikák mellett jó minőségű Anemone coronaria a közös minőségi szabványokban foglaltnál kisebb méretű gumókból is nyerhető; mivel az említett szabványokat ezért ki kell igazítani;

mivel az e rendeletben foglalt intézkedések összhangban vannak az Élőnövény- és Virágpiaci Irányítóbizottság véleményével,

ELFOGADTA EZT A RENDELETET:

1. cikk

A legutóbb a 448/69/EGK rendelettel [2] módosított 315/68/EGK rendelet mellékletének III. szakaszában szereplő táblázatban az "Anemone coronaria"-ra vonatkozó szöveg helyébe az e rendelet mellékletében szereplő szöveg lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1970. március 23-án.

a Bizottság részéről

az elnök

Jean Rey

[1] HL L 55., 1968.3.2., 1. o.

[2] HL L 61., 1969.3.12., 1. o.

--------------------------------------------------

MELLÉKLET

A termék növénytani megnevezése | Osztályozási módszer (technikai leírás; lásd a jelmagyarázatot) | Minimális méret | Méretosztályozás |

Anemone coronaria | A, B, C | 2 cm | 2–3; 3–4; 4–5; 5–6; 6–7; 7–8; 8 és felette |

--------------------------------------------------
A Tanács 2391/71/EGK rendelete

(1971. november 8.)

az Európai Gazdasági Közösség és a Marokkói Királyság között társulás létrehozásáról szóló megállapodás végrehajtása céljából a vámügyi igazgatási együttműködés módszereinek megállapításáról szóló 1/69 társulási tanácsi ajánlás végrehajtásáról

AZ EURÓPAI KÖZÖSSÉGEK TANÁCSA

tekintettel az Európai Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és a Marokkói Királyság között 1969. március 31-én megállapodást [1] írtak alá, amely 1969. szeptember 1-jén lépett hatályba;

mivel a megállapodás szerves részét képező, a származó termék fogalmának meghatározásáról és az igazgatási együttműködés módszereiről szóló jegyzőkönyv 16. cikkének (2) bekezdése alapján a Társulási Tanács 1969. szeptember 26-án meghozta a megállapodás végrehajtása céljából a vámügyi igazgatási együttműködés módszereinek megállapításáról szóló 1/69 ajánlást;

mivel az ezen ajánlásban előírt intézkedéseket be kell vezetni a Közösségben,

ELFOGADTA EZT A RENDELETET:

1. cikk

Az Európai Gazdasági Közösség és a Marokkói Királyság között társulás létrehozásáról szóló megállapodás végrehajtása céljából a vámügyi igazgatási együttműködés módszerei tekintetében az e rendelethez csatolt, 1969. szeptember 26-i 1/69 társulási tanácsi ajánlásban foglalt rendelkezéseket alkalmazni kell.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1971. november 8-án.

a Tanács részéről

az elnök

A. Moro

[1] HL L 197., 1969.8.8. 1. és 88. o.

--------------------------------------------------
HELYESBÍTÉS
aKözép-amerikaiKözösPiacországaitekintetébenazEurópaiGazdaságiK özösségáltalnyújtott
vámkedvezményeknek a fejlődő országokból származó egyes termékek tekin tetében történő
alkalmazásacéljábóla„származótermék”fogalmánakmeghatározásáróls zóló,1980.december
23-i 3510/80/EGK bizottsági rendelet 1., 6. és 12. cikkétől való eltérésr ől szóló 3512/80/EGK
bizottsági rendelethez
(Az Európai Közösségek Hivatalos Lapja L 368., 1980.12.31., 60. o.; magya r nyelvű különkiadás 2. fejezet,
01. kötet, 371. o.)
1. a címben
a következő szövegrész: „… vámkedvezményeknek …”
helyesen: „… tarifális kedvezményeknek …”;
2. az első preambulumbekezdés első szövegrészében
a következő szövegrész: „… vámkedvezményeket érintő rendelkezések …”
helyesen: „… tarifális kedvezményeket érintő rendelkezések …”;
3. az első preambulumbekezdés második szövegrészében
a következő szövegrész: „… megállapította az azokat a feltételeket érintő származási szabályoka t,
amelyek …”
helyesen: „… megállapította azokat a feltételeket, amelyek …”;
4. az 1. cikk (2) bekezdésének első szövegrészében
a következő szövegrész: „… termékeket a megszerzett és a Közösségbe importált …”
helyesen: „… termékeket az előállított és a Közösségbe importált …”;
5. az 1. cikk (2) bekezdésének második szövegrészében
a következő szövegrész: „… az utóbbi termékek származásának meghatározását, feltéve, hogy az
így felhasznált termékek miatt az utóbbi termékek …”
helyesen: „…azelőállítotttermékekszármazásánakmeghatározását,feltéve,hogy a
felhasznált termékek miatt az előállított termékek …”;
6. a 4. cikkben
a következő szövegrész: „… említett vámkedvezményekről szóló rendelkezések …”
helyesen: „… említett tarifális kedvezményekről szóló rendelkezések …”;
7. a 7. cikk első szövegrészében
a következő szövegrész: „… visszamenőleges ellenőrzését véletlenszerűen, vagy minden olyanesetben el kell végezni, amennyiben a cikkben említett azonCACM-országbeli hatóságok, ahol a termék a reexport előtt változatlanállapotban tartózkodott, …”
helyesen: „… utólagos ellenőrzését véletlenszerűen kell végezni, továbbá mindenolyan esetben el kell végezni, amikor az abban a cikkben említett azonCACM-országbeli hatóságok, ahol a termékek az újrakivitel előttváltozatlan állapotban maradtak, …”;02/16. kötet
HU Az Európai Unió Hivatalos Lapja 107
8. a 7. cikk második szövegrészében
a következő szövegrész: „… feldolgozáson ment keresztül, kételkednek a dokumentum vagy a
kérdéses termékek tényleges származására vonatkozó információpontosságát illetően.”
helyesen: „… feldolgozáson mentek keresztül, alapos okkal kételkednek adokumentum hitelességében vagy a kérdéses termékek ténylegesszármazására vonatkozó információ pontosságában.”;
9. a 8. cikkben
a következő szövegrész: „… említett visszamenőleges ellenőrzésére.”
helyesen: „… említett utólagos ellenőrzésére.”108 HU Az Európai Unió Hivatalos Lapja 02/16. kötet
A Tanács 3338/80/EK rendelete

(1980. december 16.)

az Európai Gazdasági Közösség és a Román Szocialista Köztársaság között vegyes Bizottság létrehozásáról szóló megállapodás, valamint az Európai Gazdasági Közösség és a Román Szocialista Köztársaság között az ipari termékek kereskedelméről szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és a Román Szocialista Köztársaság között létrejött, vegyes bizottság létrehozásáról szóló megállapodást, valamint az Európai Gazdasági Közösség és a Román Szocialista Köztársaság között létrejött, az ipari termékek kereskedelméről szóló megállapodást jóvá kell hagyni,

ELFOGADTA EZT A RENDELETET:

1. cikk

Az Európai Gazdasági Közösség és a Román Szocialista Köztársaság között létrejött, vegyes bizottság létrehozásáról szóló megállapodást, valamint az Európai Gazdasági Közösség és a Román Szocialista Köztársaság között létrejött, az ipari termékek kereskedelméről szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A vegyes bizottság létrehozásáról szóló megállapodás 5. cikkében és az ipari termékek kereskedelméről szóló megállapodás 13. cikkében előírt értesítést a Tanács elnöke küldi meg [1]

3. cikk

A Közösséget az 1. cikkben említett, első megállapodással létrehozott vegyes bizottságban a Bizottság képviseli, amelyet a tagállamok képviselői segítenek.

4. cikk

Ez a rendelet az Európai Közösségek Hivatalos Lapjában való kihirdetésének napját követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 16-án.

a Tanács részéről

az elnök

Colette Flesch

[1] A megállapodások hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A BIZOTTSÁG 3472/80/EGK RENDELETE

(1980. december 30.)

az olívaolaj intervenciós központjainak meghatározásáról szóló 3130/78/EGK rendelet mellékletének Görögország csatlakozása következtében szükségessé vált kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel Görögország csatlakozási okmányára1 és különösen annak 146. cikkére,

mivel a 3130/78/EGK bizottsági rendelet2 meghatározza az olívaolaj intervenciós központjait az olívaolaj-termelő tagállamokban; mivel a központok említett jegyzékét Görögország csatlakozásának figyelembe vétele érdekében ki kell egészíteni,

ELFOGADTA EZT A RENDELETET:

1. cikk

A 3130/78/EGK rendelet melléklete kiegészül az ennek a rendeletnek a mellékletében megadott görög intervenciós központok jegyzékével.

2. cikk

Ez a rendelet 1981. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. december 30-án.

a Bizottság részéről

Finn GUNDELACH

alelnök

- ANNEXE - ANNEX - ANHANG - BIJLAGE - ALLEGATO - BILAG

: , , ,

: , ,

: , , , , ,

: ,

:

:

:

:

: ,

:

:

:

: ,

:

:

: ,

:

:

: ,

:

:

: ,

:

:

:

:

1 HL L 291., 1979.11.19., 17. o.

2 HL L 370., 1978.12.30., 58. o.